Бачачы такі россып талентаў, перастаеш сумнявацца ў тым, што ў Канвелішскай школе назаўжды пасялілася муза. А яе ўзрасціць, выпесціць даўно дапамагаюць канвелішцам Руслан Канстанцінавіч, Аліна Эдмундаўна і намеснік старшыні Гродзенскага аддзялення Саюза пісьменікаў Беларусі Дзмітрый Мікалаевіч Радзівончык. За тое, што яны адкрываюць дзівосны свет беларускага слова вучням, узбагачаюць духоўна як дзяцей, так і дарослых старшыня райсавета дэпутатаў А.Я. Ганевіч падрыхтавала для іх Падзячныя лісты.